Уладзімір Кумец падчас прэзідэнцкай кампаніі працаваў у штабе кандыдата Уладзіміра Някляева. Яго адлічылі з інстытута ў лістападзе 2010 года пасля арганізацыі мерапрыемства па вылучэнні Някляева на Ўсебеларускі сход. Адзнака 9 за экзамен па англійскай мове, якую паставілі ў заліковую кніжку, ва ўніверсітэцкай ведамасці была зменена на 3. Актывіст звяртаўся з апеляцыямі і ў Міністэрства адукацыі, і ў суд Ленінскага раёна Мінска. Аднак аднаўлення на вучобе не дабіўся.